Quintus Mucius Scaevola
Quintus Mucius Scaevola Augur (natus circa annum 170 a.C.n., mortuus anno 87 a.C.n.) vir publicus et iuris peritus Romanus fuit.

Gens 
Pater eius Quintus Mucius Q.f. Scaevola fuit, consul anni 174 a.C.n. Mucius filiam Gaii Laelii Sapientis in matrimonium duxit. Filia eius Mucia Lucio Licinio Crasso discipulo Scaevolae nupsit, qui anno 95 a.C.n. una cum Quinto Mucio Scaevola familiari consulatum administravit.

Cursus honorum 
Scaevola - fautor Tiberii et Gaii Sempronii Gracchi - ab anno 129 a.C.n. augur erat. Anno 120 a.C.n. praetor electus est atque Asiam administrabat. Postquam ex Asia rediit, anno 119 a.C.n. a Tito Albucio repentundarum criminis accusatus, sed absolutus est. Anno 117 a.C.n. una cum Lucio Caecilio Metello Diademato consul erat. Anno 100 a.C.n. Lucii Appuleii Saturnini tribuni plebis inimicus erat.

Iuris consultus 
Iuris prudentia eius clara fuit, sed opera non edidit atque responsa tantum dedit. Fuit particeps sermonis in Ciceronis dialogis de republica, Laelius de amicitia, De oratore.

Bibliographia

Notae 

Scaevola, Quintus
Senatores
Praetores
Propraetores Asiae
Augures
Populares (Roma antiqua)
Iuris consulti Romani antiqui